Silklut

Silklut eller silingsklut er et tøystykke som ble brukt til å sile melken gjennom etter melkingen. Den kunne være laget av stry, lin eller bomull. Silkluten ble lagt i en melkesil av tre med hull eller av blikk med metallduk i bunnen. Silkluten har i de fleste steder avløst silhåret som var vanskeligere å holde rent. Men noen steder ble det brukt både silklut og silhår, og da la man silkluten over silhåret. Silkluten kunne også legges rett over åpningen på melkespannet og holdes fast med en silklave av tre.Bilde av silklave fra Fræna i DigitaltMuseum. 

Referanser

Litteratur
 Kleiven, Jakob: «Sæterbruket i Vestfold.» (I Vestfoldminne bind 4 1939-42 side 97-143.)
 Østby, Jon Birger (1984): Nomenklatur for melkestell. Med tegninger av Torill Sand. Oslo.

Kategori:Melkestell